Številka: 3528-0023/2016

Datum: 8.9.2016

Na podlagi tretje alineje tretjega odstavka 29. člena Zakona o stvarnem premoženju države in samoupravnih lokalnih skupnosti (Uradni list RS, št.86-4654/2010, RS 75-2849/2012, RS 47-1783/2013, RS 50-2075/2014, RS 90-3646/2014, RS 14-505/2015, RS 76-2976/2015) ter 48. člena Uredbe o stvarnem premoženju države in samoupravnih lokalnih skupnosti (Ur. l. RS, št. 34/2011, 42/2012, 24/2013 in 10/2014), Mestna občina Slovenj Gradec objavlja

**NAMERO O ODDAJI STVARNEGA PREMOŽENJA V NAJEM**

Mestna občina Slovenj Gradec objavlja namero o sklenitvi najemne pogodbe za nepremičnino: poslovni prostori na tržnici v Slovenj Gradcu, Poštna ul. 4, v skupni površini 30,28 m2 (prodajalna, pasaža, skupne sanitarije), identifikacijska številka 850-745-1.

Poslovni prostor je namenjen za prodajo lastnih kmetijskih pridelkov.

Izhodiščna mesečna najemnina znaša 57,75 EUR.

Pred sklenitvijo neposredne pogodbe se izvede postopek pogajanj z vsemi zainteresiranimi ponudniki. Za pogajanja se štejejo tudi dopisovanje zaradi usklajevanja volj oziroma vsa druga dejanja in postopki, katerih cilj je doseganje čim višje najemnine ali čim ugodnejših pogojev oddaje v najem.

Poslovni prostor se bo oddal v najem za 1 leto. V primeru rekonstrukcije objektov na tržnici se najemna pogodba predčasno prekine.

Za navedeno nepremičnino bo sklenjena neposredna najemna pogodba v skladu z Zakonom o stvarnem premoženju države in samoupravnih lokalnih skupnosti ter Uredbo o stvarnem premoženju države in samoupravnih lokalnih skupnosti.

Najemna pogodba bo sklenjena po poteku najmanj 15 dni od objave te namere na spletni strani Mestne občine Slovenj Gradec.

Mestna občina Slovenj Gradec lahko ustavi začeti postopek oddaje nepremičnine v najem do sklenitve pravnega posla. *Obveznost najemodajalca, da sklene pogodbo z najugodnejšim ponudnikom, je izključena.*

V primeru, da v roku 15 dni od objave te namere ne prispe nobena vloga, ostane namera na spletnih straneh občine do prve prispele popolne vloge. Vsa dodatna pojasnila dobijo interesenti na Mestni občini Slovenj Gradec, Referat za občinsko premoženje in gospodarske javne službe, tel. št. 02/88-121-47. Ogled poslovnega prostora je možen po predhodnem dogovoru.

MESTNA OBČINA SLOVENJ GRADEC